Els noms comercials es registren i queden protegits dins les classes en què s'hagin de fer servir.
Es paga la taxa per cadascuna de les classes que ocupin.
El formulari de pagament és de tipus autoliquidació i el càcul es fa automàticament en funció de la quantitat de classes.
Per saber l'import exacte podeu consultar el document pdf amb totes les taxes de l'OEPM, o bé trucar al telèfon d'informació de l'OEPM: 902 157 530.
Si se sol·licita el tràmit per Internet, la taxa té una deducció d'un 15 %.
Un Nom Comercial és un títol que concedeix el dret exclusiu a la utilització de qualsevol signe o denominació com a identificador d'una empresa al tràfic mercantil.
Si el que es vol distingir són productes o serveis, cal escollir la modalitat de marca.
Els noms comercials, com a títols de propietat industrial, són independents dels noms de les societats inscrits als Registres Mercantils i dels noms de dominis a Internet. (consultar dominis.es i.cat ).
El nom comercial no té per què coincidir amb una denominació social.
Una mateixa persona física o jurídica pot tenir diversos noms comercials i diverses marques.
La Classificació Internacional de Productes i Serveis o Classificació de Niza agrupa els productes i serveis en 45 classes diferents: 34 de productes i 11 de serveis.
Cada classe comprèn una sèrie de productes o serveis relacionats entre sí.
És molt orientatiu veure l'exemple de formulari i descarregar el manual Informatiu per al sol·licitant de nom comercial.
És recomanable fer prèviament la consulta de disponibilitat del nom al localitzador de marques de l'OEPM, (aquesta consulta és orientativa i no assegura que finalment el signe es pugui registrar).
Cal tenir en compte que qui consti (una o diverses persones) com a sol·licitant serà el propietari del nom comercial.
El nom comercial el poden registrar una o vàries persones físiques o jurídiques.
Si hi ha més d'un titular (persones físiques):
En el cas d'entitats jurídiques caldrà que el representant legal aporti la documentació que acrediti el seu poder com a tal.
Les Societats Civils Privades (SCP) poden sol·licitar un nom comercial sempre que tinguin personalitat jurídica pròpia, és a dir les constituïdes amb escriptura pública.
Les Comunitat de Béns (CB) no tenen personalitat jurídica, per tant han de fer la sol·licitud a nom de cadascun dels participants.
Els símbols ® © TM són opcionals, el seu ús no aporta més protecció jurídica, s'utilitzen per informar de que determinat signe és un nom comercial registrat i prevenir els possibles falsificadors.
No cal tornar a registrar un nom comercial quan se li afegeix algun d'aquests símbols.
Es pot ampliar la informació al web de l' OEPM.
Es recomana llegir l'apartat de preguntes freqüents.
Un cop concedit el nom comercial, és important comunicar qualsevol canvi a l'adreça del sol·licitant o si s'ha canviat de representant o d'adreça per a les comunicacions, ja que l'OEPM farà arribar comunicacions.
Des de la pàgina web s'ha d'elaborar el formulari de pagament, que calcula automàticament l'import que heu de pagar segons el tràmit i les classes escollides.
El pagament s'ha de fer efectiu en qualsevol oficina de "la Caixa".
L'OEPM ofereix la possibilitat de tramitació electrònica a través del seu web, sempre que es disposi d'un certificat de signatura digital.
Sol·liciteu el registre d'un nou nom comercial
Cal presentar dues còpies de la sol·licitud.
Les sol·licituds també es poden enviar per correu ordinari a l'OEPM.
Quan la sol·licitud arriba a l'OEPM, aquesta retorna per correu al sol·licitant una còpia amb el número d'expedient.
Aquest serà el número de registre definitiu si finalment s'accepta el nom comercial i el seu identificador per a totes les tramitacions posteriors.
Amb aquest número es pot saber en qualsevol moment la situació del tràmit.
Quan la sol·licitud arriba a l'OEMP, aquesta retorna per correu al sol·licitant una còpia amb el número d'expedient.
Aquest serà el número de registre definitiu si finalment s'accepta el nom comercial i el que caldrà per fer qualsevol consulta.
L'OEPM fa exàmens de forma i de fons (requisits, data presentació, requisits formals, prohibicions absolutes i relatives, etc...).
Si hi detecta algun inconvenient ho comunicarà mitjançant un suspens.
Si no hi ha cap suspens, dins els dos mesos següents a la recepció es farà pública la sol·licitud al Butlletí Oficial de Patents i Marquess (BOPI).
Un cop publicada la sol·licitud al BOPI, els propietaris d'un dret anterior que es considerin afectats tenen dret a presentar-hi una oposició.
Si es produeix aquesta situació, l'OEPM ho comunicarà mitjançant un suspens.
Per respondre al suspens cal consultar l'apartat "Què cal fer per respondre al suspens de sol·licitud".
Si no hi ha suspensos l'OEPM seguirà endavant la tramitació fins a la publicació al BOPI de la concessió del nom comercial.
La tramitació de sol·licitud de nom comercial pot durar fins a 12 mesos si no hi ha suspensos ni oposicions i fins a 20 si es produeixen aquests.
Els recursos també es poden presentar per correu ordinari a l'OEPM.
El títol de concessió del registre s'envia d'ofici, per correu ordinari, en els dies següents a la publicació de la concessió al BOPI.
En el cas que hi hagi representant, aquest ha de sol·licitar expressament el seu enviament, indicant el número d'expedient, per les següents vies: